Rikunarita-ORG/Wikinium huggingface dataset:
# Ministeriet for offentlig sikkerhet i Folkerepublikken Kina

Ministeriet for offentlig sikkerhet, Beijing
**Ministeriet for offentlig sikkerhet i Folkerepublikken Kina** (kinesisk: 中华人民共和国公安部, forkortet 公安部, pinyin: *Gōngānbù*) inngår i Folkerepublikken Kinas statsråd og er det viktigste politiorganet i Folkerepublikken Kina. Det ledes av ministeren for offentlig sikkerhet. Ministeriet kontrollerer blant annet landets politistyrker og leder også Folkets bevæpnede politi sammen med Den sentrale militærkommisjon.

Ministeriet ble opprettet 6. juli 1949 og het først *Ministeriet for offentlig sikkerhet under Det kinesiske kommunistpartis sentrale revolusjonære militærkommisjon* (中央人民革命军事委员会公安部). I og med Folkerepublikken Kinas grunnleggelse senere samme år byttet det den 19. oktober 1949 navn til *Folkerepublikken Kinas sentrale folkeregjerings ministerium for offentlig sikkerhet* (中央人民政府公安部). Sitt nåværende navn *Folkerepublikken Kinas ministerium for offentlig sikkerhet* (中华人民共和国公安部) har det hatt siden den 10. november 1954.

## Liste over ministre for offentlig sikkerhet

* Luo Ruiqing: oktober 1949 – september 1959
* Xie Fuzhi: september 1959 – mars 1972
* Li Zhen: 1972-1973
* Hua Guofeng: 1973 – mars 1977
* Zhao Cangbi: mars 1977 – april 1983
* Liu Fuzhi: mai 1983 – august 1985
* Ruan Chongwu: september 1985 – mars 1987
* Wang Fang: april 1987 – november 1990
* Tao Siju: desember 1990 – mars 1998
* Jia Chunwang: mars 1998 -2002
* Zhou Yongkang: desember 2002 – oktober 2007
* Meng Jianzhu: oktober 2007- desember 2012
* Guo Shengkun: desember 2012 -

## Referanser

## Litteratur

* Børge Bakken: *Crime, Punishment, and Policing in China*, Rowman & Littlefield, Lanham, MD 2005, Asia/Pacific/Perspectives. ISBN 0-7425-3574-6

## Eksterne lenker

* (zh) Offisielt nettsted

* (en) Ministry of Public Security of the People's Republic of China – kategori av bilder, video eller lyd på Commons
# Renminuniversitetet

Renminuniversitetets hovedbygning
**Renminuniversitetet**, eller **Kinas Folkeuniversitet**, eller **Renmin University of China** (RUC), (kinesisk: 中国人民大学, pinyin: *Zhōngguó Rénmín Dàxué*, kalt 人大 *Réndà*) er et nasjonalt universitet i Beijing i Kina.

Det tilhører gruppen av eliteuniversiteter som støttes av Prosjekt 211.

## Historie

Forløper for universitetet var **Shaan Bei offentlige skole** som ble opprettet av Det kinesiske kommunistparti i 1937 under den annen sino-japanske krig. Senere ble navnet **Nordkinas forente universitet** og så **Nordkinas universitet**.

Kinas Folkeuniversitet ( *rénmín* = folk) ble offisielt opprettet i 1950 som Folkerepublikken Kinas første nasjonale universitet. Opprinnelig var tanken at dette universitetet skulle bli landets fremste, men den ambisjonen fikk man etter kort tid et mer avslappet forhold til. Universitetet er ikke desto mindre havnet i det absolutte toppskikt. Det har i dag (2007) 23 fakulteter og 13 forskningsinstitutter. I et nasjonalt rangeringssystem for universiteter havner en rekke av Renmin-universitetets fakulteter som regel på førsteplass.

Universitetet har hoved*campus* i Zhongguancungaten i Beijings Haidiandistrikt. Det ligger bare fem til ti minutters kjøretid unna en rekke andre ledende universiteter, som Pekinguniversitetet, Tsinghuauniversitetet, Beijings teknologiske institutt og Beijing Foreign Studies University. Det er også mindre enn ti minutter fra både det gamle sommerpalasset og det nye sommerpalasset.

## Eksterne lenker

* (zh) Offisielt nettsted

* (en) Offisielt nettsted

* (en) Renmin University of China – kategori av bilder, video eller lyd på Commons
# Handelsskole

**Handelsskole** er et ord som dekker flere skoleslag med en lang tradisjon i yrkesrettet utdanning. Undervisning i handelsfag har vært gjennomført på disse måtene:

* Minstekrav
* Ettårig handelsskole
* Toårig handelsskole
* Markedsføringsfag

Disse skoleløpene har forskjellig funksjon og forskjellig rolle i skolesystemet. I tillegg endres undervisningstilbudet over tid slik at dagens skole i handelsfag har et annet innhold enn den hadde tidligere. Grunnlaget for opptak på Handelsskolens forskjellige skoleløp var gjennomført eksamen fra Realskole som var en toåring videregående skole. Justeringer i grunnskolen fra 1965, først med innføring av 9-årig skole, endret gradvis forholdet mellom grunnskolen og de videregående skoletilbudene.

De norske handelsskolene var praktisk rettet, oftest kortvarig utdanning, ned til 3 eller 6 måneder. Opptakskravet var folkeskole, og ikke middelskole som handelsgymnasene.

## Minstekrav i handelsfag

Minstekrav i handelsfag var en deltidsskole basert på relevant kunnskapsgrunnlag som ga undervisning i:

* Næringslære
* Handelsregning
* Regnskapsfag
* Korrespondanse- og dokumentlære

Undervisningen kvalifiserte til forskjellige typer arbeid innen transport, kontor og handel. I tillegg kvalifiserte den til å drive egen næringsvirksomhet. Denne undervisningen ble avviklet i årene rundt 1980. Rådet for videregående opplæring (RVO) var en av aktørene i denne prosessen.

## Fulltidsundervisning

De andre skoleløpene med ett til tre år med handelsfag ga kvalifikasjon i forhold til undervisningslengden. Handelsgymnaset ga studiekompetanse.

## Markedsføringsfag

Handelsskolene har også drevet kveldsundervisning i markedsføring. Markedsføringsfaget kvalifiserer til strategiarbeid og utadrettet salgsarbeid. Studiet var inndelt på denne måten:

* Grunnkurs i markedsføring
* Fagkurs i markedsføring

Grunnkurset var ettårig og fagkurset var toårig. Opptakskrav til grunnkurs var minstekravs handelsskole, og opptakskrav til fagkurset var grunnkurs.
Grunnkurset ga eksamen i markedsføring, kostnads- og inntektsregning og norsk. Fagkurset ga eksamen i kostnads- og inntektsanalyse med statistikk, norsk og kommunikasjon, markedsrett og markedsføring. Dette studiet ble avviklet rundt 1990.

## Referanser
# Lu Xiujing

| Lu Xiujing |
| --- |
|  |
| Født | 406 Huzhou |
| Død | 477  Det tidlige Song-dynasti |
| Beskjeftigelse | Encyclopedist, daoshi  |
| Nasjonalitet | Det tidlige Song-dynasti (420–) østlige Jin-dynastiet (–420) |
|

---

Lu Xiujing på Commons |

Lu Xiujing (til venstre) med Huiyuan og Tao Yuanming
**Lu Xiujing** (tradisjonell kinesisk: 陸修靜; Wade–Giles: *Liu Hsiu-ching*; født 406; død 477) var en daoist og lærd fra
Liu-Song-dynastiets tid. Han var den 7. patriark innen skoleretningen shangqing. I 461 trakk han seg tilbake til fjellet Lushan.

Lu Xiujing samlet daoistiske skrifter, sammensatte den første daoistiske kanon og publiserte en katalog til den, verket *Sandong jingshu mulu* (三洞经书目录|三洞经书目录). Han spredte den oppfatning at Lingbao-skriftene var daoismens mest ærverdige skrifter.

## Referanser
# Yamen

**Yamen** (forenklet kinesisk: 衙門, tradisjonell kinesisk: 衙門; pinyin: *yámén*) er navnet på visse myndighetsseter i det keiserlige Kina. Blant de oppgaver som hørte inn under en lokal- eller prefektur-yamen var det lokale finansvesen, offentlige arbeider, sivil- og straffejustis og kunngjøring av keiserlige dekreter. På provinsnivå var det en større differensiering slik at embedspliktene ble fordelt på en rekke forskjellige kontorer.

Grunnriss av Shaoxingfus *yamen* (provinsen Zhejiang), 1803
Bygningsmessig var en yamen som regel bestående av en inngangsportal, en åpen plass og en hall. I tilslutning lå kontorer, arrestceller og lagerrom, Vanligvis bodde den stedlige embedsmann (mandarinen) inne på yamenområdet med sin familie. Særlig under Qing-dynastiet var dette gjennomført, da det gjaldt at mandarinen skulle skjermes fra de interessekonflikter som kunne oppstå dersom han bodde ute blant den øvrige lokale befolkning.

De klassiske yamen bortfalt etter revolusjonen i 1911/12, særlig fordi de mange krigsherrer tilrev seg den egentlige myndighet. Under Sun Yat-sen ble det skapt nye forvaltningsstrukturer som i noen grad grep tilbake til yamenkonseptet.

På folkemunne benyttes fremdeles uttrykket på kinesisk, generelt om offentlige kontorer, men det er tildels blitt negativt verdiladet, med konnotasjoner til arrogant og inkompetent byråkratvelde.
# Danyang (Zhenjiang)

*Folkets plass* i det sentrale Danyang
**Danyang** (kinesisk: 丹阳; pinyin: *Dānyáng*) er et byfylke i byprefekturet Zhenjiang i provinsen Jiangsu i Folkerepublikken Kina.

Befolkningen var på 800 879 innbyggere i 1999.

## Kulturminner

Fra keiser Wudi av Qis grav, foto av Victor Segalen, 1917
Steininnskriftene i mausoleene fra Sørdynastiene (*Danyang Nanchao lingmu shike*, 丹阳南朝陵墓石刻) ble i 1988 oppført på Folkerepublikken Kinas liste over kulturminner.

## Samferdsel

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

Ekspressjernbanen mellom Beijing og Shanghai går også gjennom byen. Mellom Danyang og Kunshan går denne jernbanen på en viadukt over bakkenivå, noe som litt avhengig av hvilken definisjon som benyttes, kan regne strekningen som verdens lengste bro, på nesten 165 km.

## Referanser

## Eksterne lenker

* Lokalregjeringens sider Arkivert 24. november 2020 hos Wayback Machine.
# Liang Baohua

| Liang Baohua |
| --- |
| Født | november 1945 Yichun |
| Beskjeftigelse | Politiker  |
| Embete | * Member of the National Committee of the Chinese People's Political Consultative Conference (12th National Committee of the Chinese People's Political Consultative Conference)
* medlem av Den nasjonale folkekongress (11th National People's Congress, 10th National People's Congress)
 |
| Utdannet ved | Fudanuniversitetet |
| Parti | Kinas kommunistparti |
| Nasjonalitet | Kina |

**Liang Baohua** (tradisjonell kinesisk: 梁保華, forenklet kinesisk: 梁保华; født i november 1945 i Yichun i provinsen Jiangxi i Kina) er en kinewsisk kommunistisk politiker. Han er (2011) generalsekretær for kommunistpartiet i Jiangsu og har i flere år samtidig vært provinsens guvernør.

Innen 1968 virket han i kommunene omkring Taicang. Siden da har hans politiske karriere vært i provinsen Jiangsu. Han ble guvernør i desember 2002, og etterfulgte Li Yuanchao som provinsens partisjef i 2007.

## Referanser

## Eksterne lenker

* (en) Liang Baohua hos China Vitae

Autoritetsdata
# Estuar

Estuariet Río de la Plata på grensen mellom Uruguay og Argentina.
Gironde sett fra luften der elvene Dordogne og Garonne møtes.  Foto: Chell Hill, 2010
**Estuar** (fra latin *aestuarium*, «en tidevannsmyr, mudder dekket av vann ved høyvann, kanal innover fra havet») er en bred, traktformet elvemunning hvor tidevannet trenger inn, særlig karakteristisk for områder med stor tidevannsforskjell. Elvestrømmen danner et brakkvannslag i overflaten, mens saltere vannmasser blir revet med fra dypere lag i en motgående understrøm fra havet.

Redusert strømhastighet bidrar til ansamling av finere sediment som ofte avsettes til et delta i eller nær elvemunningen, som da gjerne omtales som et *brakkvannsdelta*. Slike elvemunninger er viktige næringsområder for fugl. Estuariet er en randsone, der det er store variasjoner i salinitet (saltinnhold) og varierende vannivåer på grunn av tidevann eller vind, hvilket stiller krav til estuarienes organismer.

Estuarier finnes hos flere av jordens større elver, som for eksempel:
Ob, Jenisej, Gironde, Saint Lawrenceelven, Río de la Plata.

## Estuarier i Norge

I Norge er flere estuarier vernet, for eksempel Øra i Østfold, Ilene og Presterødkilen i Vestfold, Gaulosen i Sør-Trøndelag, Målselvutløpet og Reisautløpet i Troms, og Tanamunningen i Finnmark. Andre eller deler av andre elvemunninger inngår i reservater for våtmark.

## Referanser

## Eksterne lenker

* (en) Estuaries – kategori av bilder, video eller lyd på Commons
# Human Development Index

*Dette er en artikkel om selve indeksen. Se Liste over land etter HDI for rangeringen av land etter HDI.*
HDI-kategorier for 2019 (2020-rapport).

|  |  |
| --- | --- |
|   0.800–1.000 (svært høy)
  0.700–0.799 (høy)
  0.550–0.699 (medium) |   0.350–0.549 (lav)
  Ingen data |

**Human Development Index** (*Indeks for menneskelig utvikling*, **HDI**) er en indikator som brukes for å måle velstand i ulike land.

Mens bruttonasjonalprodukt (BNP) måler landets produksjon av varer og tjenester, gir HDI et noe mer riktig bilde av velstand, da HDI i tillegg til BNP per innbygger måles ut fra sosiale faktorer, blant annet forventet levealder og utdanningsnivå. Landene som måles deles opp i tre kategorier: høyt, middels og lavt utviklede land.

## Utvikling og bruk

HDI ble utviklet av den pakistanske økonomen Mahbub ul Haq (1934–1998) sammen med Amartya Sen, og blir fra 1990 brukt i FNs årlige rapport *Human Development Report*. HDI angis på en skala fra 0 til 1, hvor 1 er best.

I FN-rapporten fra 2023 (med tall for 2022) var Sveits, Norge og Island øverst på listen, mens Den sentralafrikanske republikk, Sør-Sudan og Somalia var nederst.

## Ny utregningsmåte

Fra 2010 kom FN med en ny måte å utregne HDI, hvor en tar for seg eventuelle skjevfordeling av velstand innen landene:

* Indeksen for menneskelig utvikling (**HDI**) justert for skjevfordeling (**IHDI**), viser den menneskelige utviklingen for en gjennomsnittsinnbygger i et land. Dersom fordelingen av inntekt, tilgang til helse eller utdanning er skjev i et land, vil IHDI bli lavere enn HDI. Ved like stor fordeling av de tre områdene, vil IHDI- og HDI-indeksen være den samme.
* Indeksen for skjevfordeling mellom kjønnene (mangel på likestilling) fanger opp eventuelle forskjeller i tilgang til reproduktiv helse, medbestemmelse og yrkesdeltakelse mellom kvinner og menn. 1 er full likestilling, mens 0 er mangel på likhet.
* Den flerdimensjonale fattigdomsindeksen (**MPI**) angir nød innen utdanning, helse og levestandard. Indeksen kombinerer antallet i nød med graden av nød.

## Se også

* Liste over land etter HDI

## Referanser

## Eksterne lenker

* (en) Human Development Index – kategori av bilder, video eller lyd på Commons

* (en) UN Human Development Index – galleri av bilder, video eller lyd på Commons
* FN-sambandet HDI - indeks for menneskelig utvikling
* Human Development Reports
* Liste over land etter HDI fra NationMaster.com
# Kinas Jernbaner

| Kinas Jernbaner |
| --- |
|  |
|  |
| Offisielt navn | 中国国家铁路集团有限公司  |
| Org.form | Sentral virksomhet |
| Bransje | Jernbanetransport  |
| Etablert | 14. mars 2013 |
| Forgjenger(e) | Ministry of Railways of the People's Republic of China  |
| Eier(e) | Ministry of Finance of the People's Republic of China |
| Datterselskap | vis
27 oppføringer
Railway Public Security Bureau China Railway Harbin Group China Railway Shenyang Group China Railway Beijing Group China Railway Hohhot Group China Railway Taiyuan Group China Railway Shanghai Group China Railway Jinan Group China Railway Nanchang Group China Railway Guangzhou Group China Railway Nanning Group China Railway Wuhan Group China Railway Zhengzhou Group China Railway Chengdu Group China Railway Kunming Group China Railway Qingzang Group China Railway Lanzhou Group China Railway Ürümqi Group China Railway Xi'an Group China Academy of Railway Sciences Corporation Limited China Railway Art Troupe China Railway Captive Insurance Co., Ltd. China Railway Design Corporation China Railway Publishing House Kinas jernbanemuseum Yangtze River Railway Group China Railway Sports Association

 |
| Eierandel i | China Railway Investment Company Xi'an North railway station |
| Hovedkontor | Beijing |
| Land | Kina  |
| Omsetning | 1 283 037 793 100 Yuan (2024) |
| Resultat | 3 880 609 500 Yuan (2024) |
|  Nettsted  |  Offisielt nettsted (zh) **·** Offisielt nettsted (en)
 |
|  |

CNRs eget kart over sitt jernbanenett (Taiwan-linjene er i virkeligheten ikke under selskapets kontroll)
**Kinas Jernbaner** (kinesisk: 中国铁路, engelsk betegnelse: **China Railways**, [**CNR**]) er det statlige kinesiske jernbaneselskap, med hovedkontor i Beijing. CNR, som bedriver både passasjer- og godstrafikk, hører under det kinesiske jernbaneministerium, som utøver mye av den besluttende myndighet og blant annet fastsetter alle billettpriser. En del av trafikken utføres med hjelp av forskjellige mindre jernbaneselskap.

## Referanser

## Eksterne lenker

* (zh) Offisielt nettsted

* (en) Offisielt nettsted

* (en) Rail transport in China – kategori av bilder, video eller lyd på Commons
# Jiaxing

Nanhusjøen i Jiaxing
Jiaxing i Zhejiang
**Jiaxing** (kinesisk: 嘉兴; pinyin: *Jiāxīng*) er en by på prefekturnivå i provinsen Zhejiang ved Kinas kyst mot Østkinahavet. Befolkningen anslås (2004) til 3 320 000, hvorav 467.000 i hovedbyen.

Byen Jiaxing ligger ved elven Huangpu, som fortsetter ned til Shanghai, og derfra ut i Yangtze og Østkinahavet. Reiseavstanden til Shanghai i nord er ca. én time.

Jiaxing er en av Folkerepublikken Kinas viktigste byer for silkeindustrien. Dessuten har den også en betydningsfull allmenn tekstilindustri, og er en av verdens største eksportører av lærvarer. Det er også mekanisk, kjemisk og elektronisk industri i Jiaxing.

Byen ble i 2005 regnet som den by i Folkerepublikken Kina med sterkest økonomisk vekst, et sted der man kan se hvordan kommunistpartiets holdning til kapitalistiske markedskrefter er blitt etter Maos død.

## Historie

Jiaxing spiller en viss betydning i Det kinesiske kommunistpartis historie. Partiet anses ofte å ha blitt stiftet i Shanghai, men i virkeligheten skjedde det i Jiaxing. Stiftelsesmøtet begynte rett nok i Den franske konsesjon i Shanghai i 1921, men selve det formelle stiftelsesvedtaket fant sted 31. juli 1921 en båt på Nanhusjøen i Jiaxing sør for byen etter at delegatene i hui og hast rømte den franske konsesjon.

## Kulturminner

*Majiabang-funnstedet* (forenklet: 马家浜遗址, pinyin: *Majiabang yizhi*) for Majiabangkulturen ble i 2001 tilføyd på Folkerepublikken Kinas liste over kulturminner.

## Administrasjon

Katolsk kirkeruin i Jiaxing (Maria Smerter, 1902)
Jiaxing administrerer to distrikter, tre byer på fylkesnivå og to fylker.

* Nanhu distrikt (南湖区)
* Xiuzhou distrikt (秀洲区)
* Haining byfylke (海宁市)
* Pinghu byfylke (平湖市)
* Tongxiang byfylke (桐乡市)
* Jiashan fylke (嘉善县)
* Haiyan fylke (海盐县)

## Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Eksterne lenker

* Offisielt nettsted

* (en) Jiaxing – kategori av bilder, video eller lyd på Commons
* Lokalregjeringens hjemmesider (engelsk)
# Xiaogan

Xiaogan (gult) i Hubei
**Xiaogan** (kinesisk: 孝感; pinyin: *Xiàogǎn*) er en by på prefekturnivå i provinsen Hubei i det sentrale Kina. Befolkningen er (2005) på 310 000.[*trenger referanse*]

## Administrative enheter

Xiaogan består av ett bydistrikt, tre byfylker og tre fylker:

* Bydistriktet Xiaonan – 孝南区 *Xiàonán Qū* ;
* Byfylket Yingcheng – 应城市 *Yìngchéng Shì* ;
* Byfylket Anlu – 安陆市 *Ānlù Shì* ;
* Byfylket Hanchuan – 汉川市 *Hànchuān Shì* ;
* Fylket Xiaochang – 孝昌县 *Xiàochāng Xiàn* ;
* Fylket Dawu – 大悟县 *Dàwù Xiàn* ;
* Fylket Yunmeng – 云梦县 *Yúnmèng Xiàn*.

## Samferdsel

### Jernbane

Beijing-Hongkong høyhastighetsjernbane har stoppested her.

### Vei

Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.

## Referanser

## Eksterne lenker

* (zh) Offisielt nettsted

* (en) Xiaogan – kategori av bilder, video eller lyd på Commons
* Fotos fra *Panoramio*
# Ngari

Prefekturet Ngari i Den autonome region Tibet i Folkerepublikken Kina
**Ngari** (kinesisk: 阿里; pinyin: *Ālǐ*; tibetansk: མངའ་རིས་; Wylie: *Mnga'-ris*) er et prefektur i Den autonome region Tibet i Folkerepublikken Kina.

Ngari har et areal på 304 683 km² og ca. 80 000 innbyggere (2002). Ngari er dermed et av de tynnest befolkede områdene i Tibet.

Området er meget høytliggende; også det som er av dalfører er på en høyde som stort sett overskrider 4 300 moh. På grunn av høyden og de sparsommelige ressursene var og er en stor del av befolkningen nomader. Deres dialekt kalles «øvre dialekt» (tibetansk: *stod skad*).

## Administrative enheter

Prefekturet Ngari har jurisdiksjon over 7 fylker (县 *xiàn*). Et område i vest, Aksai Chin, er kontrollert av Kina, men India anser området som en del av Kashmir og gjør følgelig krav på det.

| Kart |
| --- |
|  |
| # | Navn | Hanzi | Hanyu Pinyin | Tibetansk | Wylie | Befolkning (2003 est.) | Areal (km²) | Tetthet (/km²) |
| **Fylker** |
| 1 | Gar | 噶尔县 | Gá'ěr Xiàn | སྒར་རྫོང་ | sgar rdzong | 10 000 | 13 179 | 1 |
| 2 | Burang | 普兰县 | Pǔlán Xiàn | སྤུ་ཧྲེང་རྫོང་ | spu hreng rdzong | 10 000 | 24 602 | <1 |
| 3 | Zanda | 札达县 | Zhádá Xiàn | རྩ་མདའ་རྫོང་ | rtsa mda' rdzong | 10 000 | 18 083 | 1 |
| 4 | Rutog | 日土县 | Rìtǔ Xiàn | རུ་ཐོག་རྫོང་ | ru thog rdzong | 10 000 | 77 096 | <1 |
| 5 | Gê'gyai | 革吉县 | Géjí Xiàn | དགེ་རྒྱས་རྫོང་ | dge rgyas rdzong | 10 000 | 46 117 | <1 |
| 6 | Gêrzê | 改则县 | Gǎizé Xiàn | སྒེར་རྩེ་རྫོང་ | sger rtse rdzong | 20 000 | 135 025 | <1 |
| 7 | Coqên | 措勤县 | Cuòqín Xiàn | མཚོ་ཆེན་རྫོང་ | mtsho chen rdzong | 10 000 | 22 980 | <1 |

## Litteratur

* Chéng Wèidōng 成卫东: *Ālǐ* 阿里 (Beijing, Wǔzhōu chuánbō chūbǎnshè 五洲传播出版社 1999), ISBN 7-80113-395-1.
* Karl-Heinz Everding: Das tibetische Königreich Mang-yul Gung-thang. Königtum und Herrschaftsgewalt im Tibet des 13. - 17. Jahrhunderts. 2 Teile. Bonn 2000.
* Gǔgé Cìrénjiābù 古格•次仁加布: *Ālǐ shǐhuà* 阿里史话 (Lhasa, Xīzàng rénmín chūbǎnshè 西藏人民出版社 2003), ISBN 7-223-01492-X.
* Luciano Petech: "Ya-ts'e, Gu-ge, Pu-rang: A New Study." Central Asiatic Journal XXIV, S. 85-111.
* Roberto Vitali: The Kingdoms of Gu.ge-Pu.hrang according to the mNga'.ris rgyal rabs by Gu.ge mkhan.chen Ngag.dbang grags.pa. Dharamsala 1996.
* Roberto Vitali: *Records of Tho-ling: A Literary and Visual Reconstruction of the “Mother” Monastery in Guge*. (Dharamshala, High Asia 1999), ISBN 81-86227-24-5.

## Eksterne lenker

* Offisielt nettsted

* (en) Ngari Prefecture – kategori av bilder, video eller lyd på Commons
* Ngari (Tibet Online)
# Zhijiang (Yichang)

**Zhijiang** (枝江; pinyin: *Zhījiāng*) er et byfylke i Yichang i byprefekuret Hubei i Folkerepublikken Kina.

Befolkningen var på 512 611 innbyggere i 1999.

## Kulturminner

Guanmiaoshan-funnstedet (*Guanmiaoshan yizhi*, 关庙山遗址) fra Daxikulturen og zhoutidens Qingshan-graver (*Qingshan muqun*, 青山墓群) er oppført på Folkerepublikken Kinas liste over kulturminner.

## Samferdsel

### Tog

Hankou–Yichang-høyhastighetsjernbane, åpnet i 2012, løper gjennom området og har stasjon der.

### Vei

Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Referanser

## Eksterne lenker

* Lokalregjeringens hjemmesider Arkivert 26. november 2009 hos Wayback Machine.
# Bortala (Bortala)

Bortala (Bole) (rosa) i det mongolske autonome prefektur Bortala (gul)
**Bortala** eller **Börtala** eller **Bole** (tradisjonell kinesisk: 博樂, forenklet kinesisk: 博乐, pinyin: *Bólè*; uigurisk: بۆرتال / *Börtala*) er et byfylke i den autonome region Xinjiang i Folkerepublikken Kina. Det tilhører det autonome prefektur Bortala (*Bortala Monggol Zizhizhou*).

I 1999 telte det 212 969 innbyggere.

## Referanser

## Eksterne lenker

* Offisielle nettsider Arkivert 20. januar 2012 hos Wayback Machine.
* Kart over byen Bole Arkivert 29. august 2008 hos Wayback Machine.